google/wiki40b huggingface dataset:
MS «Seabed Constructor»

MS «Seabed Constructor» er et offshore- og forskningsfartøy (engelsk: "multi-purpose offshore construction vessel"). Hun ble bygd i tiden 2013-2014 av Kleven Verft i Norge for Sti Remøys rederi Olympic Shipping under navnet MS «Olympic Athene». Design og engineering er utført av Marin Teknikk A.s. og av typen MT6022.
Seabed Constructor ble oppkjøpt av Swire Pacific Offshore i 2016. Skipet er først og fremst eslet til å jobbe for Swire Seabed, et norsk rederi som inngår i Swire-gruppen, for arbeid på dypet og på havbunnen.

Utrustning

Seabed Constructor har en kran som kan løfte 250 tonn og har en arbeidsflate på dekk på 1300 kvadratmeter. Hun har en hangar for undervannsfartøy (ROV) og verksted for reparasjon av disse samt en helikopterplattform for et helikopter på opptil 15 tonn, for eksempel Sikorsky S-92.

Oppdrag 2018

Seabed Constructor har kontrakt på seks år med den Texas-baserte]] bedriften Ocean Infinity, som i begynnelsen av 2018 lette etter biter av det malaysiske passasjerflyet som styrtet i havet utenfor Indokina i mars 2014 (Malaysia Airlines Flight 370).  Letingen var resultatløs, og kontrakten med malaysiske myndigheter ble avsluttet den 9. juni 2018.
Senere ble båten sendt til Argentinakysten for å lete etter den argentinske ubåten ARA «San Juan» som var meldt savnet 15. november 2017, og den 16. november 2018 ble ubåten funnet. Seabed Constructor hadde med seg fem undervannsroboter av typen Hugin AUV fra Kongsberg Maritime i Horten som de brukte til å søke gjennom havbunnen med. Ubåten lå utenfor Valdes-halvøyen på 800 meters dybde.

Oppdrag 2019

Den franske ubåten «La Minerve» ble søndag 21. juli funnet ca 45 kilometer vest for marinebasen i Toulon sør i Frankrike. Den hadde vært savnet i 51 år.
Hytteliv

Hytteliv er et norsk magasin som dekker stoffområdene hytte og interiør. Utgiver er Egmont Hjemmet Mortensen. Hytteliv kommer med 11 utgaver i året.
Selestikk

Selestikk, også kalt Kuntepikk,
 er en enkel måte å lage en fast løkke midt på tauet. Den brukes for ikke kritiske nytteformål.

Utforming

Selestikk kan utformes ved å starte som om man skal lage en Renneløkke midt på tauet, dvs man lager en full turn med tauet og plasserer tampen midt på rundingen. Istedenfor å dra det midtre gjennom rundingen (Renneløkke), drar man siden gjennom hullet mellom det midtre og den andre siden. på denne måten 'renner' ikke løkken; Den er relativ fast i størrelse.
For forhold som krever noe bedre, kan man bruke førerløkke; Førerløkke er en forbedret selestikk.
OBS! hvis du låser løkken til selestikk med en halvstikk av 'tampen', blir det IKKE en Førerløkke. Forskjellen kan bli skjebnesvanger i en krise. Førerløkke har en kritisk tilleggskryss og er mye mer pålitelig.
Krabberev

Beskrivelse

Det vitenskapelige navnet (Cerdocyon thous) på denne arten betyr «revehundsjakal» eller «sjakallignende revehund» (i betydningen listig eller smart) og stammer fra gresk språk (kerdo=rev, cyon=hund, og thoos=sjakal). Lokalt kalles den også savannerev og skogsrev.
Krabberev ligner de fleste andre rever i utseendet. Pelsen er mørk gråbrun eller grå på ryggsidene og rødlig nedover bena, på ørene og i ansiktet. Halsregionen og undersiden er nærmest hvit. Ytterst på ørene, haletippen og nederst på bena er den sort.
Hodet og kroppen utgjør i snitt ca. 64-65 cm i lengde, mens halen utgjør ca. 28-29 cm. Den veier normalt ca. 5-8 kg.

Utbredelse og habitat

Krabberev finnes fra Colombia og Venezuela i nord, via Brasil og vestlige strøk av Bolivia, sør til Paraguay, Uruguay og de mest nordøstlige områdene i Argentina.
Habitatet består for det meste av savanne og skogsområder, selv om denne caniden også er kjent for å ta tilhold i en rekke andre områder. De trekker trolig opp i høyere områder i regntiden, opp mot 3 000 moh.

Atferd og matvaner

Lite er kjent om denne revens atferd. Den er nattaktiv og lever i monogame parforhold. De forflytter seg gjerne som par, men jakter alene. Territoriet utgjør normalt omkring 0,6-0,9 km². De sies å være mer territoriale i den tørre årstiden, men det er kjent at territoriene ofte overlapper hverandre.
Krabberev er altetende. I en studie viste en undersøkelse at dietten besto av 25,3 % små pattedyr, 24,1 % reptiler, 0,6 % pungdyr, 0,6 % bomullshalekaniner, 10,3 % fugler, 35,1 % amfibier, og 5,2 % fisk (Berta, 1982).

Reproduksjon

Krabberev i fangenskap reproduserer ofte to ganger årlig, men en intervall på 7-8 måneder. I vill tilstand formerer dette dyret seg også året rundt, men det kan se ut som om november-desember er den mest aktive perioden på året. Det er heller ikke kjent om det produserer mer enn ett kull årlig. Tispen går drektig i ca. 56 dager (52-59) og føder normalt 3-6 valper. Valpene, som er kullsorte med  en gulbrun flekk i buken, veier omkring 120-160 gram når de blir født. Både ører og øyne er lukket. Øynene åpner seg etter ca. 14 dager. Pelsen begynner å endre farge da de er ca. 20 dager gamle, og i løpet av ca. 14-15 dager er den som hos foreldrene. Valpene dier mora til de blir ca. 30 dager gamle, da de begynner å spise fast føde. Begge foreldrene vil delta i å bringe valpene mat. De blir avvendt når de er omkring 90 dager gamle. Valpene blir kjønnsmodne i løpet av det første leveåret. Både hunner og hanner vil lette på det ene bakbenet når de urinerer og er blitt kjønnsmodne.

Annet

Krabberev står oppført på CITES Appendix II og på IUCNs rødliste (LC), men artens eksistensgrunnlag er ifølge Canid Specialist Group (1998) ikke i fare.
Erkebiskop av York

Erkebiskopen av York er den nest fremste i presteskapet i den anglikanske kirke. I likhet med erkebiskopene av Canterbury har også erkebiskopene av York vært del av en ubrutt rekke siden katolsk tid. Erkebiskopen av York er en av to metropolitanerkebiskoper. Provinsen omfatter tolv bispedømmer. Bispesetet er York Minster, mens embedsboligen er Bishopthorpe Palace.
Erkebiskopen av York dekker de nordlige regionene av England (nord for elven Trent (England)|Trent]], foruten også øya Man i Irskesjøen. Erkebiskopen er også ex officio medlem av Overhuset og tiltalt som Primate of England («Øverste geistlige av England») mens erkebiskopen av Canterbury er Primate of All England («Øverste geistlige av Hele England»).
Arnhem

Historie

Byen fikk i 1233 bystatus av Otto II av Gelre, greve av Zutphen. Dokumentet finnes fortsatt og oppbevares i Duivelshuis ('djevelhuset') som nå er del av rådhuset.
 
Arnhem ble ikke bygget ved Rhinens bredder, men på jordene som lå høyere opp. Arnhem ble etablert der veien mellom Nijmegen og Utrecht/Zutphen delte seg. Syv bekker leverte vann til byen. Først når Rhinens løp ble endret av Arnhems innbyggere rundt 1500 havnet Arnhem ved elvens bredder. Byen vokste og hadde på 1400-tallet cirka 4 000 innbyggere; det ble bygget murer og tårn til forsvar for byen.
I 1850 var det 9 000 innbyggere i Arnhem. På 1800-tallet ble områdene rundt Arnhem og Nijmegen veldig populære blant det etablerte borgerskapet. De flyttet fra vesten til østen av landet, og kreerte av Arnhem en by med en utstråling av elite. Arnhem ble også kalt «Østens Hage» i denne perioden. Da veksten stagnerte noe, ble det anlagt parker for å trekke turister. Sammen med byen Apeldoorn har Arnhem fortsatt kallenavnet «Parkby».
Også etter krigen ble byen med mye flid bygget opp på nytt, og er nå et levende sentrum av aktiviteter. Byen utvides stadig; for øyeblikket bygges det en ny bydel, Schuytgraaf, med 6 500 boliger.
Arnhem har som siste by i Nederland et trolleybuss-system for offentlig transport.

Den andre verdenskrig

Byen ble hardt skadet under andre verdenskrig. Slaget om Arnhem (september 1944) er historien om polske og britiske fallskjermsoldater som ble droppet bak de tyske linjene med den hensikt å erobre Rhinbroen uskadd. Herfra kommer uttrykket «en bro for langt». Den britiske oberstløytnanten John Frost klarte å erobre broen, men den britiske andre armeen lot vente på seg, og slaget om Arnhem var tapt. Tyskerne var redde for en gjentagelse, og den 24. september ble alle 95 000 innbyggere tvunget til å forlate byen. Da de etter krigen vendte tilbake, viste det seg at hele byen var ødelagt og plyndret. Mange bygninger i den gamle bykjernen, blant annet Eusebiuskirken, var lagt i grus.
Rhinbroen ble på 16. september 1978 omdøpt til John Frost-broen. Det finnes et minnesmerke fra slaget ved broen.
Slaget om Arnhem (og Operation Market Garden) er beskrevet i boken A Bridge Too Far (1974), skrevet av Cornelius Ryan. Boken ble i 1977 filmet med Richard Attenborough som regissør. Broscenene i filmen er dog ikke filmet ved Arnhem, men ved Deventer, som har samme type bro.
Pachyoryctes elongatus

Utseende

En stor (hannene ca. 45-50 millimeter), blank, svart hornbille. Som vanlig for hornbiller (Dynastinae) er det stor forskjell mellom kjønnene, hannen er større og har horn på hodet og pronotum som hunnen mangler. Hos denne slekten har hannen et langt, krumt horn på hodet. På pronotum har den to spisse knøler.

Levevis

Larvene lever i morken, død ved.

Utbredelse

Arten er utbredt i Sørøst-Asia (Burma).
Holiday (film)

Handling

Sacha er kjæresten til gangsteren Michael. De tilbringer sine dager i en luksusvilla i Bodrum på den tyrkiske rivieraen, fylt med dyre fester, gaver, luksuriøse restauranter og designerklær. Men det er også et liv med vold og kriminalitet. En dag møter Sacha den nederlandske unge sjømann Thomas og står nå overfor dilemmaet om hun skal fortsette sitt nåværende luksusliv eller stikke av med Thomas.
Yasuhito Morishima

Karriere

Yasuhito Morishima startet sin profesjonelle karriere i Cerezo Osaka i 2006. Han har også spilt for Oita Trinita, Kawasaki Frontale og Júbilo Iwata.
Han ble tatt ut i Japans tropp til VM i fotball U-20 2007.
Gott, der Herr, der Mächtige redet

Gott, der Herr, der Mächtige redet (norsk: Den Allmektige, Gud Herren, taler) er en kantate skrevet av komponisten Georg Bertouch, for strykere, orgel/cembalo, kor og solister. Kantaten er sannsynligvis skrevet på 1680-tallet og manuskriptet oppbevares i Staatsbibliothek i Berlin.
Teksten er basert på tre elementer. Det første er de seks første versene av Bibelens salme 50 og som innledes med de ordene som har gitt kantaten navn. Det andre element er samtlige tre vers av Philipp Nicolais salme Wachet auf, ruft uns die Stimme (norsk: Sions vekter hever røsten.) Den tredje teksten er et dikt om dommedag, av ukjent forfatter.
Tynset Idrettsforening

Fotball

Tynset IF Fotball tilhører Trøndelag Fotballkrets og har foran 2016-sesongen sitt A-lag for menn i 2. divisjon for første gang siden 1999.
Etter flere sesonger i 3. divisjon, rykket Tynset ned i 4. divisjon da 3. divisjon ble halvert etter 2010-sesongen.
2011-sesongen endte med direkte opprykk, og Tynset rykket videre opp til 2. divisjon etter 2015-sesongen.
Tynset kom til fjerde runde i cupen i 1980 og møtte Vålerenga hjemme på Nytrømoen. Vålerenga vant 4-0 og ble senere cupmester. Tilskuerrekorden på Nytrømoen er 2500 som var tilstede og så denne kampen.
Mammenstil

Mammenstilen er en kunst- eller kunsthåndverksstil som oppsto i Norden i løpet av den første halvdelen av 900-tallet. Stilen fikk sitt navn fra et gravfunn fra vikingtiden ved landsbyen Mammen øst for Viborg i Jylland i Danmark.
Funnene omfattet en øks med sølvinnlegg på flatsidene, på den ene siden forestiller det blant annet dyr med skjellete kropper. Utsmykkingen på denne øksen har gitt navn til Mammenstilen. Det finnes også dyr som har en mer realistisk stil, slik som løvene på Jellingsteinen. Da denne stilen kom i anvendelse, ble det introdusert planter som motiver i denne stilretningen.
Dyreornamentikken i vikingtiden preget også Osebergstilen, Borrestilen, Mammenstilen, Ringeriksstilen og Urnesstilen.
George Habash

Liv og virke

Han ble født i en gresk-ortodoks familie. Familien ble flyktninger under krigen i 1947–48. Etter å ha studert medisin ved American University of Beirut i Libanon arbeidet han som lege i palestinske flyktingeleire i Amman, og engasjerte seg i den panarabiske Den arabiske nasjonalistbevegelsen (حركة القوميين العرب).
Etter de arabiske staters nederlag i seksdagerskrigen i 1967 ble han inspirert av marxist-leninismen. Sammen med Wadi Haddad grunnla Habash PFLP i 1967. På 70-tallet var denne organisasjonen særlig kjent for sine flykapringer. Habash forstod senere at kapringene gjorde større skade enn nytte og ekskluderte sin gamle venn Wadi Haddad fra PFLP. 
George Habash trakk seg i 2000 som generalsekretær av helsemessige årsaker. Etter dette bodde han resten av livet sitt i Amman i Jordan. Han var gift og hadde en datter.
Ferjesambandet Revsnes–Stokkøy–Linesøy

Ferjesambandet Revsnes–Stokkøy–Linesøy var en forbindelse mellom Linesøya, Stokkøya og Revsnes i Åfjord kommune i Trøndelag. Fra 1990 ble ferjeleiet på Revsnes flyttet til Kjerkholmen.
Ferjesambandet ble etablert på slutten av 50-årene for å knytte øyene sammen med veinettet på fastlandet i Stoksund. Den første ferja var MS «Varholmen», eid av I. Dahl på Revsnes. Den ble tatt i bruk 1958, og hadde plass for 5 biler og 95 passasjerer. Fra 1963 til 1974 ble det betjent av den første MF «Stoksundferja» som opprinnelig ble drevet av Partrederi Skjærvik/Nilsen/Sundet/Svenning til den ble overtatt av Fosen Trafikklag i 1965. Andre ferjer på sambandet var MF «Lauvøy» til 1986, MF «Hemne» til 1992, og den andre MF «Stoksundferja» fra 1990 til 2008, og MF «Ytterøy» som siste ferje før nedleggelse av sambandet, med FosenNamsos Sjø som operatør.
Da Stokkøybrua ble åpnet i desember 2000, ble strekningen mellom Revsnes og Stokkøya nedlagt. Strekningen til Linesøya ble trafikkert videre med MF «Stoksundferja» (1990). Da Linesøybrua ble tatt i bruk i 2011, ble også den gjenværende strekningen lagt ned.
John Latham

Bakgrunn

Latham ble født i Eltham sørøst for London. Han var eldste sønn av John Latham (død 1788), som var kirurg der. Moren nedstammet fra Sotheby-slekten i Yorkshire.

Utdannelse, lege

Han ble utdannet ved Merchant Taylors' School og studerte så anatomi under William Hunter og fullførte sin medisinske utdannelse ved hospitaler i London. I 1763, da han var 23 år, begynte han å arbeide som lege i landsbyen Darenth nær Dartford i Kent. Samme år giftet han seg med Ann Porter. De fikk fire barn; to av dem overlevde barndommen.

Ornitolog

Latham kalles ofte «den australske ornitologiens far». Gjennom underøkelse av fugler fra Australia som ble ført til England på slutten av 1700-tallet, kom han til å beskrive og navngi mange arter fra Australia og New Zealand. Noen av disse er emu (Dromaius novaehollandiae), hvittoppet kakadue (Cacatua alba), skjæregås (Anseranas semipalmata) og hyasint-ara (Anodorhynchus hyacinthinus).
A General Synopsis of Birds var Lathams første ornitologiske arbeid og den inneholdt 106 illustrasjoner av Latham. Boken beskriver flere nye arter som Latham oppdaget på ulike museer og i samlinger. I dette første verk brukte han ikke Carl von Linnés systematiske regler for vitenskapelig navnginving. Ettersom han senere forstod at dette ville innebære at han ikke skulle få æren av å først ha beskrevet disse artene, så publiserte han 1790 et Index Ornithologicus hvor han spesifiserte alle sine tidligere beskrevne fugler med et vitenskapelig navn. Dette skjedde for sent. Den tyske ornitologen Johann Friedrich Gmelin hadde allerede rukket å gi ut sin egen versjon av Linnés Systema Naturae. I den gav han vitenskapelige navn til alle Lathams arter.

Samarbeid

Han hadde et nært samarbeid med andre vitenskapsmenn på denne tiden, for eksempel Joseph Banks, Thomas Pennant og Ashton Lever. Han byttet fugler og informasjon med dem angående de siste ornitologiske oppdagelsene.
I 1775 ble han innvalgt i The Royal Society, og han var også delaktig i etableringen av selskapet The Linnean Society 1788.
Han ble pensjonist i 1796 og flyttet til Hampshire.

Ettermæle

Latham beskrev et 150-tall fuglearter, som han dog ikke alltid har æren for, ettersom han ikke gav dem deres vitenskapelige navn. Noen av disse er sædgås (Anser fabalis), dobbeltbekkasin (Gallinago media) og splitterne (Sterna sandvicensis), alle beskrevet i 1787.
Latham har fått æren av å gi vitenskapelige navn til fem fuglearter, blant annet toppspurv (Melophus lathami), som ble beskrevet i 1831 av John Edward Gray.
Minjarudkollen

Minjarudkollen er en kolle i Fet kommune, Akershus. Med sine 338,5 moh. er den det høyeste toppen som utelukkende ligger i kommunen. Det høyeste punktet i kommunen er imidlertid på 347,2 moh. ved Røysekollen.
GP2X

GamePark 2X, bedre kjent som GP2x, er en håndholdt spill/mediekonsoll laget av gamepark holdings, og er oppfølgeren til den håndholdte konsollen GamePark 32. Lanseringen var den 10. november 2005. Det er ingen eller få kommersielle spill til den, men det er mange som porter spill, emulatorer og programmer til den fordi den er open source, og blant annet fordi den har støtte for SDL-biblioteket når det gjelder programmering.

Hardware

GP2x har to 200 MHz ARM-prosessorer, 64 MiB arbeidsminne, 64 MiB flashminne og kjører et Linuxbasert operativsystem.
Konsollen kan kobles til en ekstern skjerm med en S-VHS (også kjent som S-Video)-kabel som kjøpes separat.
Lunan

Lu'nan (kinesisk: 路南区; pinyin: Lù'nán Qū) er et bydistrikt i byprefekturet Tangshan i provinsen Hebei i Folkerepublikken Kina. Det har et areal på 67,3 kvadratkilometer og teller 242.500 innbyggere (2002).
Horst Tappert

Bakgrunn

Tappert var sønn av en embedsmann. Etter folkeskolen gikk han fra 1937 til 1940 i lære som industriøkonom. I 1940 ble han innkalt til militærtjeneste som luftvernsoldat og ble i 1943 overført til 3. SS-Panzergrenadier-Division «Totenkopf» som panzergrenader/antitanksoldat, der han senere avanserte til løytnant. Han ble alvorlig såret på østfronten og tilbrakte lang tid på flere feltsykehus og senere på sykehus i Tyskland, noe som var grunnen til at han også overlevde krigen.

Skuespillerkarriere

Tappert begynte etter annen verdenskrig i teateret, gikk over til hørespill, kino- og fjernsynsfilmer, og fikk etterhvert sin egen serie med detektivserien Derrick. Han spilte der sjefinspektør Stephan Derrick ved kriminalpolitiet i München, som sammen med sin assistent Harry Klein løste kompliserte kriminalsaker.
Han ble regnet som en stor norgesvenn og  likte å feriere i Norge. Tappert og kona Ursula hadde hytte i Hamarøy kommune i Nordland fra 1990 til 2008, da de pga. sin alder og sviktende helse måtte selge den. Konen Ursula Pistor er også skuespiller, utdannet fra den samme skuespillerskolen i Berlin som Ellinor Hamsun, datteren til Knut Hamsun.
I 2002 fikk Tappert den norsk-tyske Willy Brandt-prisen. Prisutdelingen ble foretatt i Bergen av  ministerpresident Harald Ringstorff (Mecklenburg-Vorpommern) og den norske finansminister Ansgar Gabrielsen. (Wenche Myhre mottok også denne prisen ved samme anledning.)

Posthum offentliggjøring av medlemskap i Waffen-SS

Våren 2013 kom det fram opplysninger om at Horst Tappert under andre verdenskrig hadde tjenestegjort på østfronten i en Waffen-SS-enhet. Dette førte til at fjernsynskanalen ZDF, som produserte de i alt 280 episodene av serien i årene 1974 til 1998, innstilte reprisesendingene av Derrick. Også i Nederland ble sendingene innstilt.
Det som per mai 2013 syntes å stå fast, var at Tappert allerede i 1940, som 17-åring, ble innkalt som vernepliktig soldat i hæren. Han tjenestegjorde senere som luftvernsoldat, og ble utdannet til dette i Arolsen og siden - sannsynligvis en av de første månedene av 1943 - sendt som menig luftvernsoldat til 3. SS-Panzergrenadier-Division «Totenkopf», som kjempet på østfronten. Der ble han såret eller skadet i mars 1943, nærmere bestemt ved Kharkov. Han ble behandlet ved tre lasaretter, det siste i Wien. Historikeren Jan Erik Schulte, med SS-historie som spesialfelt, har fremholdt at omstendighetene rundt Tapperts medlemskap i SS og hvorvidt han kan ha vært presset eller tvunget inn i våpengrenen, ikke fremgår av kildene.
Giuseppe Rossi

Målfarlig

I nye, uvante omgivelser markerte han seg snart som en målscorer av rang, både på junior- og etter hvert på reservelagsnivå. Han fikk forsøke seg på Uniteds ligacuplag, før han i oktober 2005 feiret sin Premier League-debut med scoring mot Sunderland bare ni minutter etter at han kom innpå for Ruud van Nistelrooy.
Et halvt år senere, 7. mai 2006, stormet for øvrig den samme van Nistelrooy ut av garderoben og forlot Old Trafford i sinne. Han hadde fått beskjed om at han var blitt vraket til fordel for nettopp Giuseppe Rossi til kampen mot Charlton. Det ble i praksis nederlenderens definitive endelikt i United. For Rossi derimot, ble det ligadebut fra start.
Like foran ligastarten 2006/07 ble Giuseppe Rossi noe overraskende utlånt til Newcastle for fire og en halv måned. Håpet var at han der ville få spille kamper og utvikle seg til beste for ham selv og United. Desto større var skuffelsen da han returnerte til Old Trafford ved årsskiftet med bare 5+8 kamper i beltet.
Mulighetene for førstelagsspill på Old Trafford virket dårlige, og italieneren ble derfor lånt ut til gamleklubben Parma, som slet i Serie A. Debuten kom mot Torino 21. januar 2007, hvor han satte inn vinnermålet og ble utnevnt til banens beste spiller i 1–0-seieren. Parma var involvert i nedrykksstriden i Serie A, men avsluttet godt og berget seg. Giuseppe returnerte så til Manchester United, men han ble solgt til spanske Villarreal den 31. juli 2007.
Samveldelekene 1986

Samveldelekene 1986. Lekene, Commonwealth Games i 1986 var de trettende samveldelekene. De fire første lekene (1930-1954) het de britiske imperielekene (British Empire Games) de neste fire (1958-1970) het British Empire and Commonwealth Games og lekene i 1974 og 78 het British Commonwealth Games.
Lekene i 1986 ble arrangert i Edinburgh i Skottland i perioden 24. juli til 2. august 1986. Det var 1660 utøvere fra 27 nasjoner som deltok i tolv sporter. Det var andre gangen som leken ble arrangert i Edinburgh. Lekene ble åpnet av Elizabeth II. England ble beste nasjon med 52 gullmedaljer foran Canada med 51.
Supaul (distrikt)

Demografi

Ved folketellingen i 2011 var det 2 228 397 innbyggere i distriktet, mot 1 732 578 i 2001. Den urbane befolkningen utgjør 4,74 % av befolkningen.
Barn i alderen 0 til 6 år utgjorde 19,05 % i 2011 mot 21,20 % i 2001. Antallet jenter i den alderen per tusen gutter er 942 i 2011 mot 925 i 2001.
Long Tall Sally

The Beatles' versjon

The Beatles hadde «Long Tall Sally» på sitt repetoar fra 1957 til 1966. Det var den siste sangen de spilte på sin siste konsert 29. august 1966 på baseball banen Candlestick Park i San Francisco.
De spilte inn sin versjon søndag 1. mars 1964 i Abbey Road Studios. Det var den første søndag de noensinne var i studio. Etter å ha gjort seg ferdig med «I'm Happy Just to Dance with You», satte produsent George Martin seg bak piano mens Paul McCartney plasserte seg bak mikrofonen. De trengte kun en tagning uten pålegg for å få sangen fiks ferdig til utgivelse.
The Beatles' versjon av «Long Tall Sally» ble først utgitt 20. april 1964 på albumet The Beatles' Second Album i USA. I Storbritannia ble den først utgitt 19. juni 1964 på EP'n Long Tall Sally.
Ayoun Moussa kraftverk

Ayoun Moussa kraftverk er et kombinert oljekraftverk og gasskraftverk i Egypt. Det har en installert produksjonskapasitet på 640 MW, fordelt på 2 blokker / turbiner. Anlegget ble påbegynt omkring 1999, og stod ferdig i 2001. Brenselkilden er naturgass og olje.
T.J. Hooker

Handling

T.J. Hooker er en velrenommert politimann som har avansert til politietterforsker. Men da hans partner blir drept bestemmer han seg for å begynne som patrolmann igjen for å bekjempe forbryterne på gata. Han får fast følge av de to nyutdannede politioffiserene Vince Romano og Stacy Sheridan. Til tross for den store aldersforskjellen blir de et godt team.